Herschelle Gibbs gaan in Afganistan afrig | Netwerk24
Herschelle Gibbs gaan in Afganistan afrig
05 September 2017 21:14
Die voormalige Protea-kolwer Herschelle Gibbs het ’n pos as ’n afrigter in Afganistan se T20-kriekettoernooi gekry.
Herschelle Gibbs Foto: Gallo Images
Die Sphageeza Cricket League begin Dinsdag in Kaboel.
Gibbs gaan aan die stuur van die Speenghar Tigers wees.
Die voormalige kaptein van Pakistan Shahid Afridi sal die span aanvoer.
Gibbs en Afridi het destyds saam vir die Deccan Chargers in die Indiese Premierliga gespeel.
Gibbs het die Suid-Afrikaanse A-span onlangs as kolfkonsultant in die driehoekige eendagreeks teen Indië en Afganistan se naasbestes bygestaan.
Hy het aan sportstarlive.com bevestig hy gaan die Tigers touwys maak en dat hy baie na die taak uitsien om hulle af te rig.
Internasionale spelers van Pakistan, Bangladesj en die Wes-Indiese Eilande gaan luidens berigte in die toernooi in aksie wees. – Sportredaksie
Meer oor: Herschelle Gibbs | Krieket | Sport
Oudspelers slaags oor AB se rol
Naasbestes speel met Gibbs se doepa
Herschelle hoop Indiër kan hom help